Følger man bekken i grotten, kommer man til en 50 m lang innsjø. Denne bekken stiger meget raskt under snøsmelting eller regnvær og setter grotten helt under vann. Vannet fra grotten benyttes som drikkevannskilde, og landsbyboere i Jósvafő hadde merket seg at vannet er mye varmere om vinteren enn om sommeren. Forskere har dokumentert vanntemperaturer på 11 °C om sommeren og 16 °C om vinteren. Dette merkelige fenomenet kommer av at vannet i grotten blander seg med vann fra dypere i karsten.